OzLabs/hebrew-wiki-articles huggingface dataset:
יחסי בנגלדש–גרמניה

יחסי בנגלדש–גרמניה הם היחסים הבילטרליים בין בנגלדש לגרמניה.

== היסטוריה ==
לאחר עצמאותה של בנגלדש בשנת 1971, הייתה גרמניה המזרחית המדינה השלישית בעולם, והמדינה הראשונה באירופה, שהכירה בבנגלדש בשנת 1972. לאחר כינון היחסים הדיפלומטיים, התרחבו בהתמדה היחסים בין המדינות.

== שיתוף פעולה תרבותי ==
לעם הגרמני והבנגלי יש היסטוריה תרבותית בת מאות שנים. התעניינות גרמנית בתרבות הבנגלית חוזרת לביקורים בגרמניה על ידי המשורר הלאומי הבנגלי וחתן פרס נובל לספרות רבינדרנת טאגור בשנות ה-20 וה-30. סופרים, אנשי רוח ואמנים רבים בנגלים, התעניינו בספרות, האמנות, האדריכלות והפילוסופיה הגרמנית. המגעים ההולכים וגדלים בקרב אמנים גרמניים ובנגלדשיים, בעיקר באמנות, בצילום, בקולנוע התקבלו בברכה בשתי המדינות . ב-6 באוקטובר 2010 דויטשה ולה (DW), השיקה רשמית תוכניות בבנגלית באמצעות תדרי FM של תחנת הרדיו הממלכתית הבנגלית .

שיתוף הפעולה התרבותי בין שתי המדינות מתקיים בעיקר באמצעות מכון גתה, הפועל על פיתוח קשרי התרבות באמצעות תמיכה בפעילות התרבותית המקומית והגרמנית. זהו גם מקום מפגש מרכזי לכל המעוניינים בגרמניה. כדי להחליף את הניסיון בחינוך היסודי, הוצגה תוכנית חדשנית בשם "בתי ספר: שותפים לעתיד", על ידי מכון גתה, המאפשרת את הכשרת המורים בבתי הספר היסודי, בגרמניה.

== יחסים כלכליים ==
ככוח כלכלי, כמו גם חבר חשוב של האיחוד האירופי (EU), גרמניה היא שותפה אמינה של בנגלדש בפיתוח.

גרמניה היא שוק הייצוא השני בגודלו של בנגלדש לאחר ארצות הברית, והסחר הבילטרלי הסתכם כ-4.5 מיליארד אירו ב-2012. בשנת 1986 נחתם הסכם לקידום השקעות והגנה, והסכם למניעת כפל מס נחתם בשנת 1993. עד כה ההשקעות הגרמניות הישירות בבנגלדש מסתכמים בכמעט 60 מיליון אירו.

== ביקורים רשמיים ==
ב-25 באוקטובר 2011 ראש ממשלת בנגלדש הסינה ואזד נפגשה עם קנצלרית גרמניה אנגלה מרקל בגרמניה, בביקור רשמי בן ארבעה ימים בוועידת הבריאות העולמית 2011, יחד עם מפגש על שני העמים. נשיא גרמניה, כריסטיאן וולף, ביקר בבנגלדש בין ה-28 בנובמבר ל-30 בנובמבר 2011, בליווי חברי הפרלמנט הגרמני, שר החוץ הגרמני ושר הכלכלה והטכנולוגיה הגרמני, ומשלחת עסקית ברמה גבוהה.

==קישורים חיצוניים==

== הערות שוליים ==
סור (עומאן)

סור (בערבית: صور; בתעתיק מדויק: צור) היא עיר נמל בצפון-מזרח עומאן ובירת מחוז א-שרקיה דרום .

נכון ל-2017, אוכלוסיית העיר מנתה 120,000 תושבים. היא ממוקמת כ-150 קילומטרים מעיר הבירה מסקט.

==היסטוריה==
העיר הוקמה במאה ה-6 כעיר נמל אשר שימשה כאזור סחר מרכזי לאזור מזרח אפריקה. הנמל שימש כוחות אשר שלטו על מפרץ עומאן שימש ליצור ספינות עץ ולשינוע סחורות מאזור אפריקה ואליו. במאה ה-16 נכבשה העיר על ידי האימפריה הפורטוגזית ששלטה בו לתקופה קצרה שבה הגדילה את המסחר והפכה את העיר למוקד לסחר בעבדים מאפריקה. במאה ה-17 נכבשה העיר על ידי האימאם העומאני נאסר אבן מרשיד והפכה את הנמל לאחד מהנמלים המרכזים של עומאן באותה התקופה, דבר אשר הגדיל את כמות התושבים והעושר המקומי. ב-1741 השתלט על העיר ועל עומאן כולה אחמד אבן סעיד וייסד את סולטנות עומאן.
בתקופת הסולטאן הראשון העיר חוותה פריחה כלכלית והחלה לסחור עם הודו ועם המדינות שהיו תחת כיבוש של עומאן, מצב זה נמשך עד המאה ה-19 עת שעומאן הפכה למדינת חסות של האימפריה הבריטית. בשלב זה נאסר על ידי הבריטים סחר העבדים ונפתחה תעלת סואץ דבר אשר פגע משמעותית ביכולת הסחר של הנמל ובעקבותיו במצבה של העיר.

==חינוך==
בסור קיימים מספר מרכזים אקדמיים. הבולטת שבהם היא אוניברסיטת סור אשר מתמחה בתחום המדעים השימושיים ובה לומדים למעלה מ-4,000 סטודנטים. תחומי הלימוד באוניברסיטה הם: מנהל עסקים, תקשורת, טכנולוגיית מידע ומדעי המחשב ועיצוב. האוניברסיטה נחשבת לאחת ממוסדות הלימוד להשכלה גבוהה הטובים בעומאן. המרכז האקדמי השני הוא המכללה ההודית אשר מציעה מגוון מסלולי לימוד אך נחשבת נחותה ברמתה לעומת האוניברסיטה ומיועדת לתלמידים בעלי השכלה נמוכה יותר.

העיר סור, בלבן המסגד המרכזי

==קישורים חיצוניים==

קטגוריה:עומאן: ערים
קטגוריה:ערי חוף
יחסי אוגנדה–טנזניה

יחסי אוגנדה–טנזניה הם היחסים הדו-צדדיים בין הרפובליקה של אוגנדה לבין הרפובליקה המאוחדת של טנזניה.

טנזניה היא שותפה אסטרטגית של אוגנדה בתחומים רבים, בעיקר בתחומי המסחר, הביטחון, החינוך, החקלאות והאנרגיה.

==היסטוריה==
היחסים בין אוגנדה לטנזניה היו מתוחים במשך מספר שנים לפני פרוץ המלחמה בין שתי המדינות ב-1978. לאחר שאידי אמין תפס את השלטון באוגנדה בעזרת הפיכה צבאית בשנת 1971, הציע המנהיג הטנזני ג'וליוס נייררה, מקלט למילטון אובוטה. לאחר מספר ניסיונות הפיכה שביצעה טנזניה נגד שלטונו של אמין, אוגנדה הכריזה על מצב מלחמה נגד טנזניה ושלחה כוחות לפלוש לאזור נהר קאגרה במטרה לספח אותו. המלחמה הסתיימה באפריל 1979 בתוצאה של ניצחון טנזני. המלחמה הביאה את שתי המדינות לחובות כלכליים ואוגנדה הצליחה להחזיר את כל החוב שלה מהמלחמה רק בשנת 2007.

==יחסים כלכליים==
הסחר בין אוגנדה לטנזניה נחשב טוב מאוד ובשנת 2013, ייצאה טנזניה סחורות בשווי 62.2 מיליון דולר לאוגנדה. בשנה זו, אוגנדה ייצא לטנזניה סחורות בשווי 62.6 מיליון דולר.

==יחסים דיפלומטים==
טנזניה ואוגנדה הן חברות מייסדות בקהילת מזרח אפריקה והן שומרות על יחסים דיפלומטים טובים מאוד. אוגנדה מחזיקה בשגרירות בדאר א-סלאם, וטנזניה מחזיקה בשגרירות בקמפלה.

==הערות שוליים==
יחסי אסטוניה–גרמניה

היחסים בין אסטוניה לבין הרפובליקה הפדרלית של גרמניה הם יחסים היסטוריים שתחילתם במהלך ימי הביניים, ובמהלך השנים ידעו עליות ומורדות. לאחר קריסת ברית המועצות ואיחוד גרמניה מחדש, התחזקו קשרי המדינות, וכיום שתי המדינות חברות בנאט"ו ובאיחוד האירופי, ומקיימות ביניהם קשרים כלכליים, חברתיים ותרבותיים בשלל תחומים.

==היסטוריה==
מאז כיבושה של אסטוניה על ידי המסדר הטבטוני בימי הביניים, מילאו הגרמנים הבלטים תפקיד חשוב בחברה האסטונית.

חיילים גרמנים תופסים את אסטוניה, אוגוסט 1941
אוניברסיטת טרטו הייתה בין השנים 1802–1893 אוניברסיטה בשפה הגרמנית. כ-50% מהפרופסורים היו גרמנים, בעוד כ-40% מהם היו גרמנים-בלטים.

בסוף מלחמת העולם הראשונה (בפברואר 1918), אסטוניה, שנכבשה על ידי האימפריה הרוסית בשנת 1710, נכבשה על ידי צבא הקיסרות הגרמנית. לאחר מכן הצליחו האסטונים לאכוף את עצמאותם במלחמת העצמאות של אסטוניה (1918-1920), נגד רוסיה הסובייטית ונגד הלנדווהר הבלטי תחת פיקוד גרמני. מאידך, בצד האסטונים נלחם הרגימנט הגרמני-בלטי. בשנת 1921 הכירה גרמניה בעצמאותה של אסטוניה, ושתי המדינות כוננו יחסים דיפלומטיים. בשנת 1939 ביטלה גרמניה הנאצית את ברית אי-ההתקפה עם אסטוניה. באוקטובר 1939 הועברו הגרמנים האסטונים בכוח לוורתגאו. על פי ההסכם בין היטלר לסטלין, נכללה אסטוניה בתחום ההשפעה הסובייטי. ב-16 ביוני 1940 העניקה הממשלה הסובייטית לאסטוניה אולטימטום, ולאחר מכן כבשה אותה והקימה את הרפובליקה הסובייטית הסוציאליסטית האסטונית. הכוחות הסובייטים רדפו ורצחו או גירשו חלקים גדולים של האליטה האסטונית. לאחר פלישת הגרמנים לברית המועצות ב-22 ביוני 1941, נכבשה אסטוניה על ידי חיילים גרמנים באוגוסט 1941. באוקטובר 1944, עם נסיגת הכוחות הגרמניים שוב נכבשה הארץ בידי ברית המועצות. ב-20 באוגוסט 1991 הכריזה אסטוניה על עצמאותה, וב-27 באוגוסט חידשה גרמניה את היחסים הדיפלומטיים עם אסטוניה. בשנת 2004 הצטרפה אסטוניה הן לאיחוד האירופי והן לנאט"ו. היחסים הגרמניים-אסטונים אינטנסיביים וידידותיים כיום, ומתפתחים הן במישור הבין-צדדי והן הרב-צדדי במסגרת הארגונים הנזכרים.

==יחסים דיפלומטיים==
גרמניה מחזיקה באסטוניה שגרירות בטאלין, ואילו אסטוניה מחזיקה בגרמניה שגרירות בברלין ו-6 קונסוליות בדיסלדורף, המבורג, קיל, מינכן, שוורין ושטוטגרט.

==קישורים חיצוניים==

== הערות שוליים ==
שלום שיקווה

שלום שיקווה (נולד ב-1943) הוא כדורגלן עבר ישראלי ששיחק בעמדת החלוץ המרכזי, ומזוהה בעיקר עם מכבי תל אביב, במדיה שיחק במשך רוב שנות ה-60.

== קריירה ==
שיקווה גדל ברמלה והחל את קריירת הכדורגל במכבי רמלה. באמצע עונת 1962/1963 עבר למכבי תל אביב כשהיא ממקומת בתחתית הטבלה. שיקווה היה אחד מהגורמים המרכזים להישארותה של מכבי תל אביב בליגה באותה עונה. במהלך שנותיו של שיקווה במכבי תל אביב, זכה ב-2 אליפויות, 4 גביעי מדינה וגביע אסיה לאלופות.

בשנת 1970 עבר שיקווה לשחק בשורות בני יהודה תל אביב למשך שנתיים. בשנתיים האחרונות של הקריירה שיחק שיקווה בבית״ר רמלה. במהלך שנותיו כשחקן הבקיע שיקווה 64 שערים, ובשנת 1974 פרש ממשחק פעיל.

בנו הוא הכדורגלן ניר שיקווה.

== תארים ==
;מכבי תל אביב
* אליפויות (2): 1966/1968, 1969/1970
* גביעי מדינה (4): 1963/1964, 1964/1965, 1966/1967, 1969/1970
* גביע אסיה לקבוצות (1): 1969/1970

== קישורים חיצוניים ==

* 

==הערות שוליים==

2018 01
קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני בני יהודה תל אביב
קטגוריה:רמלה: כדורגלנים
קטגוריה:ישראלים שנולדו ב-1943
Yummly

יאמלי (באנגלית: Yummly), הוא אתר ואפליקציית מובייל לחיפוש מתכונים וניהול רשימת קניות.

היישום פותח על ידי צמד המפתחים דוד פלר (David Feller) וואדים גשל (Vadim Geshel) ושוחררה בחודש ינואר 2009.

היישום זמין עבור מערכות ההפעלה iOS (אייפון), אנדרואיד וכמו כן באמצעות אתר אינטרנטי בגלישה דרך הדפדפן.

יאמלי, מאפשרת למשתמשים לחפש מתכונים לפי מרכיבים, מחירים, טעמים מוכרים, הרגלי תזונה, רגישויות למזון ועוד. בנוסף לאפליקציה יכולת למידה המציעה מתכונים על פי העדפות וחיפושי עבר.

בשנת 2014 דיווחה החברה על 15 מיליון משתמשים פעילים בארצות הברית בלבד, בעקבות זאת הוחלט לשיק אתרים נוספים בבריטניה, גרמניה והולנד.

בחודש מאי 2017, נרכשה Yummly על ידי חברת ווירפול (Whirlpool Corporation) שהתחייבה שהחברה תמשיך לפעול כחברת בת.

==ראו גם==
* אפליקציית מובייל
* אנדרואיד (מערכת הפעלה)
* iOS
* Google Apps

==קישורים חיצוניים==
* 
* [https://techcrunch.com/2017/05/04/whirlpool-acquires-yummly-the-recipe-search-engine-last-valued-at-100m/ רכישת Yummly על ידי חברת Whirpool (באנגלית)]

קטגוריה:אפליקציות מובייל
קדי

קדי (בטורקית: Kedi) הוא סרט תיעודי טורקי משנת 2016 בבימויה של צ'יידה טורון, העוקב אחר חתולי הרחוב הרבים החיים באיסטנבול. הקרנת הבכורה של הסרט אירעה בפסטיבל הסרטים העצמאיים של איסטנבול ב-21 בפברואר 2016, ואז יצא לאקרנים בהפצה בינלאומית ב-10 בפברואר 2017. הסרט זכה לשבחים, והכניס יותר מ-4 מיליון דולר. טיים מגזין כלל את הסרט ברשימת עשרת הטובים של שנת 2017.

== תקציר ==
מאות אלפי חתולי רחוב חיים באיסטנבול, העיר הגדולה ביותר בטורקיה, כפי שהם עושים כבר מאות או אפילו אלפי שנים. הם חלק מהמרקם העירוני - לפעמים פראיים ונלחמים על הישרדותם, ולפעמים חברותיים ומטופלים על ידי בני האדם שהם חיים ביניהם. "קדי" עוקב אחר מספר חתולים, וכולל ראיונות עם האנשים שמקיימים עמם אינטראקציות. שבעת החתולים שהם נושאי הסרט הם סארי, דומן, בנגו, אסלן פרצ'סי, גמסיש, פסיכופת, ודניז.

== הפקה ==
הצלמים בנו ציוד מיוחד כי לצלם את החתולים בגובה הרחוב. צוות ההפקה עבד עם תושבים מקומיים כדי לקבל גישה ולהמשיך לצלם את החתולים כשהם עברו מאזורים ציבוריים לפרטיים.

הבמאית והצוות בחרו תחילה שלושים וחמישה חתולים בהם הסרט יכול להתמקד. הם צילמו תשעה עשר מהם, ואז בחרו שבעה כנושאי הסרט בעריכה הסופית.

== ביקורת וקבלה ==
כשהסרט פתח בארצות הברית בהפצה מוגבלת, הוא נהיה עד מהרה חביב המבקרים, וקיבל ציון של 100% טרי ב-Rotten Tomatoes.

=== פרסים ===
{| class="wikitable" style="margin-bottom: 82px;"
!Year
!Award
!Category
!מועמדים וזוכים
!תוצאה
|-
| rowspan="5" |2017
| rowspan="5" |Critics' Choice Documentary Awards
|הנושא החי המרתק ביותר בסרט תיעודי
|חתולי איסטנבול
|
|-
|סרט בכורה תיעודי
|צ'יידה טורון
|
|-
|במאות מצטיינת
|צ'יידה טורון 
|
|-
|Best Documentary
|קדי
|
|-
|Most Innovative Documentary
|קדי
|
|}

== קישורים חיצוניים ==
* 

== הערות שוליים ==

קטגוריה:סרטי 2016
קטגוריה:סרטים על חתולים
קטגוריה:סרטים בטורקית
0 בינואר

0 בינואר הוא שם אלטרנטיבי לתאריך 31 בדצמבר, היום האחרון של השנה החולפת.

== בלוחות שנה ==
התאריך 0 בינואר נפוץ באפמריס שנתי. כך נמנעים עורכי האפמריס מהתייחסות מיותרת לשנה הקודמת, אף על פי כן שהיום הוא רק שם אלטרנטיבי ל-31 בדצמבר של השנה הקודמת. היום 0 בינואר משמש גם בלוח היוליאני של דבלין, כך בדצמבר יש 30 ימים ובינואר 32 ימים.

== בתוכנה ==
ב-Microsoft Excel, תחילת תבניות התאריך היא ב-0 בינואר 1900.

== ראו גם ==
* 30 בפברואר
* תאריכים לא-סטנדרטיים

== הערות שוליים ==

קטגוריה:ימות השנה
קטגוריה:דצמבר
יצחק סער

יצחק סער (באנגלית: Isaac Saar, 15 בדצמבר 1931 - 22 בדצמבר 2016) היה אמן פיגורטיבי ישראלי-צרפתי.

== ביוגרפיה ==
יצחק סער נולד ב-15 בדצמבר 1931. הוא עלה לארץ ישראל בשנת 1948 והשתקע בגבעת שמואל. הוא התגייס לפלמ"ח הוא נלחם ונפצע במלחמת העצמאות של מדינת ישראל. כשהתבגר למד אמנות באקדמיית גרנד שומייר בפריז, צרפת ולאחר מכן למד 6 שנים אמנות וטכניקות אצל צבי מאירוביץ'.

סגנון הציור של סער הושפע רבות מהזרם הפיגורטיבי והוא התגורר לסירוגין בישראל ובצרפת.

סער עיצב ובנה אנדרטה לזכר היהודים שנפלו בקרבות מלחמת העולם השנייה. האנדרטה הוקמה בשנת 2005 והיא ממוקמת בכניסה לעיר גבעת שמואל.

== תערוכות ==
=== תערוכות יחיד ===

===השתתפות בתערוכות קבוצתיות===
* 1965 – תערוכת הסתיו, בית הלנה רובינשטיין, תל אביב
* 1971 – מרכז רומי גולדמינץ, אנטוורפן
* 1971 – גלריית מקדונלד, בריסל, בלגיה
* 1972 – תערוכת 25 שנה למדינת ישראל, קנדה
* 1987 – מוזיאון בת-ים, בת-ים.

== קישורים חיצוניים ==

* [http://museum.imj.org.il/artcenter/newsite/he/?artist=%D7%A1%D7%A2%D7%A8,%20%D7%99%D7%A6%D7%97%D7%A7 פרופיל באתר מוזיאון ישראל]
* [https://www.facebook.com/gs.muni/posts/1448708261835231 פרסום בעיריית גבעת שמואל על האנדרטה בטקס הווטרנים המסורתי]
* [http://primo.nli.org.il/primo_library/libweb/action/dlDisplay.do?vid=NNL_Ephemera&docId=NNL_Ephemera700107492הזמנה לתערוכה בשנת 1962], הספרייה הלאומית

קטגוריה:ציירים ישראלים
קטגוריה:עולים לאחר מלחמת העולם השנייה
קטגוריה:גבעת שמואל: אישים
קטגוריה:ישראלים שנולדו ב-1931
קטגוריה:ישראלים שנפטרו ב-2016
שלום חריטונוב

שלום חריטונוב
שלום חריטונוב (ה'תרמ"ו, 1886 – כ"ה בטבת ה'תרצ"ד, 12 בינואר 1934) היה מלחין חב"די.

== קורות חיים ==
חריטונוב נולד בניקולייב שבאוקראינה, אז חלק מהאימפריה הרוסית, למשפחה אשר רבים ממנה נודעו כבעלי נגן. אביו אברהם היה שוחט בעיר ומלחין בפני עצמו. למד בישיבות תומכי תמימים, אצל הרב שמואל גרונם אסתרמן בזמבין, ואחר כך עבר ללמוד בישיבה המרכזית בלובביץ', שם למד בין השנים ה'תרס"ג-ה'תרס"ז (1903–1907).

שימש כשוחט ובודק בניקולייב עד שנת ה'תרפ"ט (1929). היה נחשב ל"משכיל" בתורת החסידות ובעל מנגן. בניקולייב היה חוזר דא"ח ברבים, ובהסכמת הרבי הריי"צ היה מוסיף הסברה משלו בעת שהיה חוזר מאמרים קצרים ומרחיבם על פי מאמרים אחרים.

בשל קשיי פרנסה, אשר הערימו שלטונות ברית המועצות על השחיטה עבר להתגורר בלנינגראד. עבד במלאכת יד ביתית, בעיקר מפני חששו לשמירת שבת.

בלנינגרד החל מצבו הבריאותי להתרופף, ובשל כך חזר להתגורר במוסקבה. מחוסר דיור במוסקבה עבר למלחובקה. בחודשים האחרונים לחייו התגורר בבית גיסו במוסקבה.

חריטונוב נפטר בבית גיסו בכ"ה בטבת ה'תרצ"ד (1934) בגיל 48.

==== יצירתו ====
חריטונוב חיבר מספר רב של ניגונים, בה'תשל"ג (1973) הוציא בנו שמשון תקליט מלחניו. ניגוניו נושאים אופי עמוק. בכמה מהן ניכרת תוגה הבאה ממסכת חייו העגומה והקשה.

ניגונו הידוע השתרש בזמר העברי בשיר הערש "שכב בני" שכתב עמנואל הרוסי (מכרו וקרוב משפחתו של חריטונוב) אז חבר ההגנה בימי מאורעות תרפ"ט (1929). השיר בוצע לראשונה בשנת 1930 על ידי ניורה שיין בהצגה של התיאטרון הסאטירי "המטאטא", שעמנואל הרוסי היה אחד ממייסדיו. לשיר נודעו במנגינה זו ביצועים רבים בהם על ידי האומנים: אסתר עופרים, אריק לביא, הגבעטרון, רבקה זהר, איה כורם, קרני אלדד. אביתר בנאי הטמיע קטע מפזמון השיר בתוך שירו "שן לידי". לחנו זה הפך לפחות משנות השישים של המאה ה-20 כלחן לפיוט כי הנה כחומר, תחילה בחסידות חב"ד ולאחר מכן גם בקהילות אשכנזיות רבות אחרות. הציבור שר אותו בעת שפותחים את דלתות ארון הקודש בליל יום הכיפורים. הפיוט בנעימה זו זכה לביצועים רבים בהם של האומנים חוה אלברשטיין, שולה חן, ודואט של גיא זו-ארץ ויצחק מאיר. נתן גושן מבצע את הפיוט בעיבוד של הנעימה, באלבום צמאה 4. לפי מספר גרסאות, גם מנגינת "שכב בני" הולחנה על ידי אהרן.

לחן חב"די נוסף לפיוט מליל יום הכיפורים, יעלה תחנוננו, מיוחס אליו.

ניגונו "הבן יקיר לי אפרים" בוצע בצמאה 5 על ידי יהושע לימוני.

ישנם מספר ניגונים שמיוחסים לאחד משני האחים - שלום או אחיו אהרן חריטונוב. בשל ריבוי השנים שחלפו, החסידים שמפיהם נרשם הניגון לא זכרו מי משני האחים הוא המלחין. בין ניגונים אלו ניתן למנות את "והריקותי לכם ברכה".

== לקריאה נוספת ==
* כפר חב"ד גיליון 507, עמוד 52 ואילך.

== קישורים חיצוניים ==
* [http://www.zemereshet.co.il/artist.asp?id=261 על שלום חריטונוב בזמרשת]
* [http://web.nli.org.il/sites/NLIS/he/BTZ/Pages/artist.aspx?artistId=Bait_Lazemer901690208&SysNum=901690208#artistId=Bait_Lazemer901690208&SysNum=901690208 שלום חריטונוב באתר הספרייה הלאומית]

== הערות שוליים ==

קטגוריה:חסידי חב"ד
קטגוריה:מלחינים חסידיים
קטגוריה:מלחינים יהודים אוקראינים
קטגוריה:מלחינים יהודים רוסים
פוטג'וב

פוטג'וב (מאנגלית: Footjob. פירוש מילולי: עבודת כף־רגל) היא פעולה מינית שנעשית עם כפות הרגליים, שמשמעה שפשוף איבר מסוים של הפרטנר המיני, בדרך כלל הפין הגברי, עם כפות הרגליים במטרה ליצור גירוי מיני ואורגזמה. פרקטיקה זו מתקשרת באופן אוטומטי אל תחום הפטיש לכפות רגליים, בשל הריגוש המיני שחשים בעלי פטיש זה לכפות רגליים. 

פוטג'וב נעשה לרוב על גבר כאשר האיבר המשתתף בפרקטיקה הוא איבר מינו, באמצעות כפות רגליה של הפרטנרית המינית שלו (בדרך כלל אישה). יחד עם זאת פוטג'וב יכול להתייחס גם לאיברים אחרים, כגון שפשוף השדיים או הפות של השותף המיני. 

== הפרקטיקה ==
פוטג'וב הוא סוג של ליטוף חושני ומיני בעזרת כפות הרגליים שנהוג לבצע במהלך משחק תפקידים של פטיש לכפות רגליים או במהלך יחסי מין עם בן או בת הזוג, הנוהגים לשלב פרקטיקות פוט פטישיסטיות ליחסים אלו. פעולת הפוטג'וב בדרך כלל נמשכת עד כאשר השותף מקבל אורגזמה. מבצע הפוטג'וב יכול לבצע את פעולת העינוג עם כפות רגליו היחפות, עם עקבים גבוהים, עם מגפיים, עם סנדלים או עם גרבונים.

ישנן תנוחות רבות לביצוע הפוטג'וב. שני השותפים יכולים לשבת פנים אל פנים, כאשר אחד מגרה את השני עם כפות רגליו. השותף המבצע יכול גם לשכב על הבטן בצד ההפוך של השותף שלו (בעיקרון של תנוחת 69), ולאחר מכן להשתמש בכפות רגליו כדי לאונן לו. בנוסף, השותף המקבל יכול לשבת או לעמוד אפילו גבוה יותר מאשר שותפו המבצע, שיושב על הכיסא או שוכב על המיטה בזמן ביצוע הפוטג'וב. או להפך, השותף המקבל יכול לשכב על הרצפה בזמן שהמבצע יושב על כיסא מעליו ומבצע את הפעולה.

פוטג'וב מזכיר במידה מסוימת את פעולת האוננות, שבדומה לה נעשה על ידי גירוי איבר המין. אולם בשונה מאוננות שבדרך כלל מתבצע על ידי האדם על עצמו, פעולת הפוטג'וב נעשית על האדם על ידי אדם אחר. כמו כן, באוננות בדרך כלל פעולת הגירוי נעשית ביד, בעוד הפוטג'וב כאמור נעשה על ידי כפות הרגליים. הפעולה המקבילה לפוטג'וב שנעשית ביד אך על ידי אדם אחר נקראת "הנדג'וב" (מאנגלית: Handjob).

== בתרבות הפופולרית ==
* באחד הפרקים של הסדרה האמריקאית "עקרות בית נואשות", גבריאל סוליס (אווה לונגוריה) מפלרטטת עם ג'ון רולנד (ג'סי מטקאלף) על ידי ביצוע פוטג'וב מתחת לשולחן במסעדה.
* בסרט הבריטי "9 שירים" באחד מסצנות המין באמבטיה שבין מתיו (קיירן אובריאן) לבין ליסה (מרגו סטילי) מתבצע בין היתר גם פוטג'וב.
* בסרט "מלחמת רוז ברוז", גאווין ד'אמאטו (דני דה ויטו) מקבל פוטג'וב מאישה שהוא מזמין לארוחת ערב.
*בסרט הצרפתי "החיה" (La Bête) רומילדה דה אספרנס (סרפה ליין) נרדפת על ידי אדם זאב, שבאחת מסצנות הרדיפה, כאשר היא תלויה על עץ הוא מקבל ממנה בין היתר פוטג'וב כדי לענג את עצמו מינית.

== ראו גם ==
* אוננות
* פטיש לכפות רגליים
* הנדג'וב

== קישורים חיצוניים ==

== הערות שוליים ==

קטגוריה:אקטים מיניים
קטגוריה:פטיש לכפות רגליים
קטגוריה:פטישיזם מיני
יוזף ונצל הראשון, נסיך ליכטנשטיין

יוזף ונצל הראשון, נסיך ליכטנשטיין (בגרמנית: Joseph Wenzel I von Liechtenstein; 9 באוגוסט 1696 - 10 בפברואר 1772), היה נסיך ליכטנשטיין וגנרל בכיר בצבא ההבסבורגי.

==ביוגרפיה==
יוזף ונצל נולד ב-9 באוגוסט 1696 בפראג, לפיליפ ארזמוס, נסיך ליכטנשטיין ולכריסטינה, רוזנת לוונשטיין-ורטהיים-רוכפורט, בתם של פרדיננד קרל, רוזן לוונשטיין-ורטהיים-רוכפורט ואנה מריה, רוזנת פירסטנברג.

בשנת 1712 הפך יוזף ונצל לנסיך ליכטנשטיין, אולם בשנת 1718 מסר את התפקיד לדודו אנטון פלוריאן, נסיך ליכטנשטיין. משנת 1716 עד לשנת 1718 לחם יוזף ונצל כחלק מהצבא ההבסבורגי במלחמה ההבסבורגית-עות'מאנית (1716–1718) בדרגת אוברסט לוטננט, ובמהלך מלחמת הירושה הפולנית הוא הועלה לדרגת פלדמרשל-לוטננט. בשנת 1732 מונה יוזף ונצל שוב לנסיך ליכטנשטיין כאפוטרופוס של בן דודו יוהאן נפומוק קרל, נסיך ליכטנשטיין, ומילא תפקיד זה עד לשנת 1745. בין השנים 1735–1740 שירת כדיפלומט בחצרו של קרל השישי, קיסר האימפריה הרומית הקדושה, בתחילה כשגריר בממלכת פרוסיה, ולאחר מכן כשגריר בממלכת צרפת. בשנת 1739 קיבל יוזף ונצל את עיטור מסדר גיזת הזהב והועלה לדרגת גנרל חיל הפרשים, ובשנת 1744 הוא מונה למפקח הכללי על הארטילריה, וביצע בה שיפורים מהותיים. במהלך מלחמת הירושה האוסטרית פיקד יוזף ונצל על המערכה בצפון איטליה, ואף נחל ניצחון חשוב בקרב פיאצ'נצה בשנת 1746.

בשנת 1748 שוב הפך יוזף ונצל לנסיך ליכטנשטיין, ובשנת 1753 מונה למושל הכללי של הונגריה. בשנת 1760 נסע יוזף ונצל מטעם מריה תרזה אל ספרד, כדי להביא את איזבלה, נסיכת פארמה - כלתו של הארכידוכס יוזף. בשנת 1764 מונה יוזף לנציב ראשי, ובתפקיד זה השתתף בהכתרתו של יוזף השני, קיסר האימפריה הרומית הקדושה. ב-10 בפברואר 1772 מת יוזף ונצל בווינה, ואחיינו פרנץ יוזף הראשון, נסיך ליכטנשטיין עלה לשלטון במקומו.

==משפחתו==
ב-19 באפריל 1718 התחתן יוזף ונצל בת דודתו עם אנה מריה, נסיכת ליכטנשטיין, בתם של אנטון פלוריאן, נסיך ליכטנשטיין ואלאונורה ברברה, רוזנת טונד-הוהנשטיין, ממנה נולדו לו 5 ילדים:
* פיליפ אנטון, נסיך ליכטנשטיין (1719)
* פיליפ אנטון, נסיך ליכטנשטיין (1720)
* פיליפ ארנסט, נסיך ליכטנשטיין (1722–1723)
* מריה אליזבת, נסיכת ליכטנשטיין (1724)
* מריה אלכסנדרה, נסיכת ליכטנשטיין (1727)

==אילן יוחסין==

==קישורים חיצוניים==

קטגוריה:נסיכי ליכטנשטיין
קטגוריה:בית ליכטנשטיין
קטגוריה:אבירי מסדר גיזת הזהב
קטגוריה:ילידי 1696
קטגוריה:נפטרים ב-1772
מיכאל דודזון

מיכאל דודזון (נולד בשנת 1950) הוא פסיכיאטר ישראלי, פרופסור אמריטוס לפסיכיאטריה בבית הספר לרפואה ע"ש סאקלר של אוניברסיטת תל אביב ופרופסור לפסיכיאטריה בפקולטה לרפואה שליד בית החולים מאונט סיני בניו יורק. כיום הוא מכהן גם כן כפרופסור וראש קתדרה לפסיכיאטריה בבבית הספר לרפואה של אוניברסיטת ניקוסיה בקפריסין. 
דודזון התפרסם במיוחד בעקבות מחקריו בתחום הפסיכופרמקולוגיה, הנוירוכימיה והביולוגיה המולקולרית של מחלת אלצהיימר וסכיזופרניה. 

==קורות חיים==
מיכאל דודזון נולד בעיר גאלאץ ברומניה במשפחה יהודית שעלתה לישראל. למד רפואה בשנים 1970–1976 בפקולטה לרפואה של אוניברסיטת מילנו. לאחר מכן במהלך השנים 1976–1980 עשה סטאז' והתמחות בקרדיולוגיה וברפואה פנימית במרכז הרפואי תל אביב. בשנת 1980 נסע לארצות הברית בה התמחה בפסיכיאטריה בשנים 1980–1984 בבית החולים מאונט סיני בניו יורק. הוא נשאר בהמשך בצוות בית החולים בשנים 1985–1995 כמנהל יחידה ואחר כך כמנהל מחלקה. במהלך השנים 1990–1995 עבד כסגן מנהל קליני של בית החולים הפסיכיאטרי פילגרים בניו יורק. באותן השנים בארצות הברית השתתף דודזון, בין היתר, בתהליך הדה-אינסטיטוציונליזציה של החולים הפסיכיאטריים. בשנת 1995, בשובו לישראל, עבד בשרות הפסיכיאטרי ובקליניקה לזיכרון של המרכז הרפואי ע"ש חיים שיבא - תל השומר ובשנים 2000–2001 כיהן כסגן מנהל המרכז הרפואי לבריאות הנפש אברבנאל בבת ים. לאחר מכן התמנה בין 2001–2007 למנהל האגף הפסיכיאטרי של בית החולים תל השומר.

החל משנת 2000 ניהל פרופ' דודזון את המרכז למחלת אלצהיימר ע"ש סטוקובסקי (שהוקם ב-1994), תחילה בבניין שעל יד בית החולים תל השומר, ובהמשך עבר לכהן כיושב ראש המרכז בבניינו החדש ברמת גן (מרכז רמת גן למחלת אלצהיימר).
בשנים 1993–1995 ושוב החל משנת 1996 מכהן דודזון כפרופסור לפסיכיאטריה בפקולטה לרפואה שליד בית החולים מאונט סיני בניו יורק. במקביל החל משנת 1996 הוא מלמד כפרופסור לפסיכיאטריה גם בבית הספר לרפואה ע"ש סאקלר של אוניברסיטת תל אביב.

החל משנת 2009 דודזון הוא העורך הראשי של כתב העת האירופאי לנוירופסיכופרמקולוגיה "European Neuropharmacology".

דודזון פרסם מעל 600<ref></ref> מאמרים ומחקרים מדעיים. רבים מהם עוסקים בממצאים בתחום הביולוגיה של הסכיזופרניה, כולל בהיבטים נוירוכימיים ושל ביולוגיה מולקולרית, כמו גם בניסויים למציאת טיפולים תרופתיים חדשים.
דודזון הקדיש חלק רב מפעילותו המדעית לחקר מחלת אלצהיימר, חקר במיוחד את הביטויים המקדימים - פרמורבידיים ופרודרומליים של המחלה, את תרומת גורמי הסיכון והפתולוגיה הקרדיו-וסקולריים להיווצרותה וערך מחקרים לשם פיתוח טיפולים חדשים.

==פרסים ואותות הוקרה==
*2004 - פרס לפסיכופרמקולוגיה מטעם הקולגיום האירופאי לנוירופסיכופרמקולוגיה.
*2006 - פרס למדעי העצב מטעם הקולגיום הבינלאומי לנוירופסיכופרמקולוגיה.
*2023 - דוקטור לשם כבוד של אוניברסיטת גאלאץ ברומניה.

==קישורים חיצוניים==
* [https://eng.sheba.co.il/Prof_Michael_Davidson ביוגרפיה קצרה באתר בית החולים תל השומר] 
* [https://www.ecnp.eu/~/media/Files/ecnp/communication/talk-of-the-month/Davidson/CV_Michael_Davisdon.pdf?la=en באתר הקולגיום ECNP]

==הערות שוליים==

קטגוריה:פסיכיאטרים ישראלים
קטגוריה:פסיכיאטרים יהודים אמריקאים
קטגוריה:מנהלי בתי חולים בישראל
קטגוריה:בוגרי אוניברסיטת מילנו
קטגוריה:סגל אוניברסיטת תל אביב: רפואה
קטגוריה:עורכי כתבי עת יהודים
קטגוריה:ישראלים שנולדו ב-1950
קטגוריה:ישראלים ילידי רומניה
משחק וידאו לשחקן יחיד

צילום מסך של המשחק "Frozen Bubble"
משחק וידאו לשחקן יחיד (באנגלית: Single-player video game) הוא משחק וידאו שבו רק קלט משחקן אחד בלבד צפוי לאורך כל ההפעלה של המשחק. משחק לשחקן יחיד הוא בדרך כלל משחק שניתן לשחק רק על ידי אדם אחד, לעומת "מצב לשחקן יחיד" שהוא בדרך כלל מצב משחק שנועד להיות משוחק על ידי שחקן יחיד, למרות שהמשחק מכיל גם מצבי משחק לשחקנים מרובים.

הרוב המכריע של משחקי קונסולות ומשחקי ארקייד תוכננו כך שיהיה ניתן לשחק בהם על ידי שחקן יחיד. למרות שברבים מהמשחקים האלה יש מצבים המאפשרים לשניים או יותר שחקנים לשחק (לא בהכרח בו-זמנית), מעט מאוד מהם ידרשו יותר משחקן אחד כדי לשחק במשחק. סדרת Unreal Tournament היא דוגמה אחת כזו.

== ראו גם==
* MMOG

==קישורים חיצוניים==

== הערות שוליים ==

קטגוריה:פיתוח משחקי וידאו
ריצ'רד ברטל

ריצ'רד אלן ברטל (נולד ב-10 בינואר 1960) הוא סופר, פרופסור וחוקר משחקים בריטי. הוא אחד החלוצים של ענף המשחקים המקוונים מרובי המשתתפים.

==קישורים חיצוניים==

* 

==הערות שוליים==

קטגוריה:סופרים בריטים
קטגוריה:מתכנתים בריטים
קטגוריה:מעצבי משחקים
קטגוריה:בריטים שנולדו ב-1960
מבחן ברטל

מבחן ברטל או טקסונומית ברטל של סוגי שחקנים הוא סיווג של שחקני משחקי וידאו (גיימרים) המבוסס על מאמר משנת 1996 של ריצ'רד ברטל על פי הפעולות המועדפות עליהם בתוך המשחק. הסיווג תיאר במקור שחקנים של משחקים מקוונים מרובי משתתפים (כולל MMORPGs), אבל כיום הוא מתייחס גם לשחקנים של משחקי וידאו לשחקן יחיד.

הטקסונומיה מבוססת על תיאורית דמות. תיאורית הדמות הזאת כוללת ארבע דמויות: הישגיים, חוקרים, חברתיים, ורוצחים. אלה מתוארים על פי מודל רביעים, ציר X מייצג העדפה לאינטראקציה עם שחקנים אחרים לעומת העדפה לחקור את עולם המשחק, וציר Y מייצג העדפה לאינטראקציות לעומת משחק עצמאי.

== הערות שוליים ==

קטגוריה:תרבות משחקי הווידאו
פורד מיינליין

פורד מיינליין (באנגלית: Ford Mainline) היא מכונית משפחתית גדולה, מתוצרת יצרן הרכב פורד (Ford Motor Company) אשר יוצר בארצות הברית בין השנים 1952–1956, ובאוסטרליה על ידי "Ford Motor Company of Australia Limited" (חברת בת של קונצרן הרכב פורד), בין השנים 1952–1959.

באוסטרליה יוצר דגם "פורד מיינליין" בתצורת קופה-טנדר (באנגלית: "Ford Mainline Utility" או "Ford Mainline Utility Coupe"). על הדגמים שיוצרו באוסטרליה הורכבו מנועי V8 צילינדרים.

"פורד מיינליין" התבסס על 2 דגמי פורד: דגם "Ford Customline" ודגם "Ford Crestline".

יוצרו 992,048 יחידות.

==תצורות==
* סדאן - 2 דלתות
* סדאן - 4 דלתות
* קופה - 2 דלתות
* קופה -טנדר - 2 דלתות (קרוי "Utiliy")
* סטיישן - 2 דלתות
* אמבולנס (יוצר באוסטרליה) (ראו תמונה)

==דורות==
===דור ראשון (יוצר בין השנים 1952-1954)===
* יוצרו 700,305 יחידות
* דגמים דור ראשון: A2 / B2 / A3 / B3 / A4 / U4

===דור שני (יוצר בין השנים 1955-1956)===
* יוצרו 291,743 יחידות
* דגמים דור שני: A5 / U5 / A6 / U/M/P-6

==תמונות ==
<gallery mode="packed" heights="100">
קובץ:1952 Ford Ranch Wagon.jpg | פורד מיינליין, שנת 1952 - סטיישן
קובץ:1953 Ford rear (14341251045).jpg | פורד מיינליין, שנת 1953
קובץ:FordMainlineSide.jpg | פורד מיינליין
קובץ:NNSA-NSO-586.jpg | פורד מיינליין
קובץ:NOLAPoliceFord54SideCityPkRd.jpg | פורד מיינליין (ניידת משטרתית בניו-אורלינס)
קובץ:NOLAPoliceFord54Backright.jpg | פורד מיינליין (ניידת משטרתית, שנת 1953)
קובץ:Ford Mainline (1955).jpg |פורד מיינליין, שנת 1955
קובץ:1959 Ford Mainline Utility (23159620266).jpg | פורד מיינליין, בתצורת קופה-טנדר (באנגלית: "Ford Mainline Utility"), שנת 1959 (יוצר באוסטרליה)
קובץ:1957 Ford Mainline Ambulance (8653904473).jpg | פורד מיינליין, בתצורת אמבולנס, שנת 1957 (יוצר באוסטרליה)
קובץ:1957 Ford Mainline ambulance (5331179851).jpg| פורד מיינליין, בתצורת אמבולנס, שנת 1957 - מבט לתא הנהג (יוצר באוסטרליה)
קובץ: 1957 Mainline V8 ute (Australia).jpg | פורד מיינליין, בתצורת קופה-טנדר (באנגלית: "Ford Mainline Utility"), שנת 1957 (יוצר באוסטרליה)
קובץ:Ford Mainline Ute (15647635807).jpg | פורד מיינליין, בתצורת קופה-טנדר (באנגלית: "Ford Mainline Utility") (יוצר באוסטרליה)
קובץ:1954 Ford V8 Mainline Utility (12789805904).jpg | פורד מיינליין, בתצורת קופה-טנדר (באנגלית: "Ford Mainline Utility"), שנת 1954 (יוצר באוסטרליה)
קובץ:1956 Ford Mainline Utility V8 (Australia).jpg | פורד מיינליין, בתצורת קופה-טנדר (באנגלית: "Ford Mainline Utility"), שנת 1956 (יוצר באוסטרליה)
</gallery>

==ראו גם==
* פורד

==לקריאה נוספת==
* [https://www.google.co.il/search?q=Ford+Mainline&tbm=isch&source=iu&ictx=1&fir=9yS4H8YQ80R7bM%253A%252CoRSBPLR9y0JeFM%252C_&usg=__lvt6Q1XqYiU7CNfEXi30bcZ5LEU%3D&sa=X&ved=0ahUKEwjlz7y4o8rYAhUDElAKHaggBjIQ9QEINDAD#imgrc=9yS4H8YQ80R7bM: דגם "פורד מיינליין" - תמונות]

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1952
קטגוריה:מכוניות משפחתיות גדולות
קטגוריה:טנדרים
קטגוריה:מכוניות סטיישן
קטגוריה:מכוניות קופה
קטגוריה:אמבולנסים
מיינליין
קטגוריה:מכוניות אמריקאיות
קטגוריה:כלי רכב המיוצרים באוסטרליה
מלך זילברשלג

מלך זילברשלג בעת צילום כתבה בינואר 2018
צבי אלימלך (מלך) זילברשלג (נולד בכ"ז באב ה'תשנ"ו, 12 באוגוסט 1996) הוא עיתונאי בחברת החדשות הישראלית, אושיית רשת ואיש ניו מדיה חרדי ישראלי.

==ביוגרפיה==
נולד בשכונת רמת שלמה בירושלים, כבן השביעי למשפחה המשתייכת לחסידות סרט ויז'ניץ, לרבקה ולעיתונאי והפרסומאי דודי זילברשלג. למד בתלמוד תורה בירושלים ובישיבות של החסידות שאליה הוא משתייך. בגיל 16 עבר עם משפחתו למושב כפר יחזקאל ולאחר מכן לחיפה.

זילברשלג החל לכתוב סטטוסים בפייסבוק, אשר זכו לתפוצה. תחילה כתב תוך שימוש בשם עט, אולם לאחר שחשבונו בפייסבוק נסגר החל לפרסם בשמו וצבר אלפי עוקבים בפייסבוק, טוויטר ואינסטגרם.

בבחירות לכנסת ה-20 עבד עם אביו בקמפיין התקשורתי של מפלגת "יחד - העם איתנו" בראשות אלי ישי.

ב-2016 הצטרף לחטיבת הדיגיטל של תאגיד השידור הציבורי כמגיש סרטונים הומוריסטיים העוסקים בעיקר במגזר החרדי. ב-2017 נבחר על ידי ארגון הדיגיטל הישראלי לאחד המשפיעים בדיגיטל בישראל ולאחד מהצעירים המבטיחים של אתר האינטרנט "אייס".

בינואר 2018 החל להגיש סדרת רשת בשם "עב"מ (עולם בעלי מלאכה)" העוסקת במקצועות ייחודיים במגזר החרדי. באותה שנה כיכב בסרט הקצר "מז'ינקע", בבימויה של רחל אליצור, יחד עם סמדר קילצ'ינסקי ודניאל גל.

גיוסו לצה"ל התעכב בשל מחלה גנטית משפחתית. בסופו של דבר הוחלט כי ישרת בדובר צה"ל ובמקביל ימשיך את עבודתו בכאן. באפריל 2018 החל בשירותו הצבאי.

בפברואר 2020 סיים במקביל שנה ועשרה חודשים של שירותו הצבאי ותפקידו ב"כאן".

באוקטובר 2021 עלתה העונה השנייה של התוכנית "יס מן", בה זילברשלג משתתף. בנוסף הופיע בסרטון הרשת "מכבית וחנאל" בתור יועדיאל.

בינואר 2022 הצטרף לחדשות 12 ככתב ב"חדשות סוף השבוע".

==חיים אישיים==
במאי 2021 פרסם זילברשלג כי הוא בזוגיות עם השחקנית אלונה סער. באפריל 2022 הודיעו השניים כי החליטו להיפרד. <ref></ref> באוקטובר 2022 חשף מלך כי הוא בזוגיות עם דוגמנית בשם מיה שחר, חצי שנה לאחר מכן פרסם כי נפרדו.

==קישורים חיצוניים==

* 
* [http://www.kan.org.il/Program/?catId=1211 עולם בעלי מלאכה, פרקים מלאים לצפייה], באתר כאן
* 
* 
* סתיו זיו, [http://blog.kan.org.il/post/?pid=5327 מלך זילברשלג מקליד/ה...], בבלוג תאגיד השידור הישראלי, 15 בינואר 2017
* 
* 
* 
* [https://www.kan.org.il/podcast/item.aspx?pid=11770 "מה קורה כאן" פרק 13: מלך זילברשלג], באתר כאן, 7 בנובמבר 2018
* טל גלעדי, [https://fashionforward.mako.co.il/news/190528/?Partner=mw "הקב"ה רוצה את הלב, והלב שלי נשאר ביג טיים"], באתר mako, 7 במרץ 2019
* 
* 
* 

==הערות שוליים==

קטגוריה:כוכבי רשת ישראלים
קטגוריה:אנשי טלוויזיה ישראלים
קטגוריה:סגל תאגיד השידור הישראלי - הנהלה ודיגיטל
קטגוריה:חרדים ישראלים
קטגוריה:בוגרי ישיבת יחל ישראל
קטגוריה:פורבס 30Under30: ישראל
קטגוריה:חסידי סרט ויז'ניץ
קטגוריה:משתתפי יס מן
קטגוריה:ישראלים שנולדו ב-1996
דראגור (נהר)

דְרָאגוֹר (במקדונית: Драгор) הוא נהר הזורם בדרומה של מקדוניה, וחוצה את העיר ביטולה.

מוצא הדראגור הוא במעיין לרגלי הר באבה, והוא אחד מיובליו של הנהר צרנה אשר נשפך לווארדאר. ב-1962 הציף הנהר את ביטולה, וב-1966 שהייתה שנה שחונה הוא יבש לחלוטין. בחורף 2012 קפאו לראשונה מימי הנהר.

באזור הנהר שורר אקלים יבשתי ומחוץ לביטולה התוואי עובר בשטחים שרובם חקלאיים. הטמפרטורה השנתית הממוצעת היא 13<sup>o</sup>c וערכי הקיצון נעים בין 26<sup>o</sup>c בחודש יולי לבין 2<sup>o</sup>c- בחודש דצמבר.

במהלך התקופה העות'מאנית בידל הנהר בין העיר העתיקה ובכלל זה הרבעים היהודיים (בלאדינו:קורטיז'וס), לבין העיר החדשה שהחלה להבנות משלהי המאה ה-18 ובמהלך המאה ה-19.

==קישורים חיצוניים==

==הערות שוליים==

קטגוריה:מקדוניה הצפונית: נהרות ונחלים
קטגוריה:ביטולה
פורד קוואדריסייקל

פורד קוואדריסייקל (באנגלית: Ford Quadricycle) הוא הרכב הממונע הראשון שבנה הנרי פורד בשנת 1896.

מהדגם הורכבו 3 יחידות עד שנת 1901.

==היסטוריה==
נסיעת המבחן של דגם ה"פורד קוואדריסייקל" נערכה ב-4 ביוני 1896.

"הנרי פורד" מכר את "פורד קוואדריסייקל" הראשון שייצר, בשנת 1896 תמורת 200 דולר. בשנת 1904 רכש פורד חזרה את הדגם תמורת 65 דולר.

דגם ה"פורד קוואדריסייקל" היה הרכב השני שיוצר בדטרויט.

בעקבות הצלחת דגם, ה"פורד קוואדריסייקל" ייסד הנרי פורד בשנת 1903 את חברת פורד.

==מאפיינים==
* 4 גלגלים סימטריים
* 2 מושבים
* מנוע אחורי, הנעה 4x2
* מערכת היגוי: מוט

==תמונות ==
<gallery mode="packed" heights="140">
קובץ:Mr and Mrs Henry Ford in his first car.jpg | הנרי פורד נוהג ב"פורד קוואדריסייקל" (משמאל: רעייתו קלרה ג'יין פורד) 
קובץ:Ford quadricycle crop.jpg | דגם "פורד קוואדריסייקל"
קובץ:1896-ford-archives.jpg | דגם "פורד קוואדריסייקל"
קובץ:Ford modelle 1924.jpg |דגם "פורד קוואדריסייקל" (מימין), "פורד מודל T", שנת 1924 (משמאל) (מהמכונית הראשונה של "פורד" עד למכונית ה-10,000,000 של "פורד")
קובץ:FordQuadricycle.jpg | הנרי פורד נוהג ב"פורד קוואדריסייקל", שנת 1896
קובץ:1896 Ford Quadricycle, 1985 replica (2015-01-01) 01.jpg | דגם "פורד קוואדריסייקל", שנת 1896
קובץ:Ford Quadricycle (replica) pic07.JPG | "פורד קוואדריסייקל" - מבט אל המנוע האחורי
קובץ:Ford Quadricycle (replica) pic14.JPG | דגם "פורד קוואדריסייקל"
</gallery>

==ראו גם==
* הנרי פורד
* פורד
* פורד מודל F

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1896
קטגוריה:מכוניות קבריולה
קטגוריה:מכוניות מיקרו
קטגוריה:מכוניות מנוע אחורי
קוואדריסייקל
קטגוריה:מכוניות אמריקאיות
אלג'נובי

אַלגֶ'נוּבִּי (קיצור של השם בערבית: رأس الأسد الجنوبي - "ראס אל-אסאד אל-ג'נובי", ראש האריה הדרומי, כלומר הכוכב הדרומי של ראש האריה) או ε באריה הוא כוכב בולט של קבוצת הכוכבים אריה עם בהירות נראית מדרגה 2.98, שבהתאם לשמו, מייצג את הקצה הדרומי של ראש האריה. לפעמים הכוכב נקרא גם רַאס אֶל-אַסָאד אוֹסְטְרָלִיס כאשר המילה "אלג'נובי" מוחלפת במילה הלטינית "אוסטרליס" (Australis) שפירושה זהה - דרומי.

==מאפיינים==
אלג'נובי הוא ענק צהוב מסוג ספקטרלי G0 II (לפעמים מסווג גם G1 III) שנמצא במרחק של כ-250 שנות אור ממערכת השמש. מסתו כ-4 מסות שמש, רדיוסו כ-21 רדיוסי שמש, טמפרטורת פניו היא כ-5,400 קלווין והוא מאיר בעוצמה של פי 360 מעוצמת ההארה של השמש. גילו של הכוכב מוערך בכ-162 מיליון שנים והוא כבר סיים להתיך מימן בליבתו שמורכבת בעיקר מהליום. תהליכי ההיתוך עברו לשכבות חיצוניות יותר של הכוכב וגורמים להתנפחותו ולהתקררותו, בדרך להפיכתו לענק אדום. כוכבים מסוג זה הם במקרים רבים לא יציבים והופכים למשתנים קפאידיים, וגם אלג'נובי דווח בעבר ככוכב משתנה עם שינויי בהירות של כעשירית דרגת בהירות. עם זאת, המדידות אינן חד משמעיות והוא אינו מסווג כמשתנה קפאידי אלא רק כחשוד ככוכב משתנה.

==קישורים חיצוניים==
* [http://stars.astro.illinois.edu/sow/algenubi.html אלג'נובי] באתר של ג'ים קלר
* 

==הערות שוליים==

קטגוריה:ענקים מסוג G
קטגוריה:קבוצת הכוכבים אריה
תיבה רוסית

תיבה רוסית (ברוסית: Русский ковчег) הוא סרט דרמה היסטורית ניסיוני משנת 2002 בבימויו של אלכסנדר סוקורוב. הסרט צולם כולו בארמון החורף של מוזיאון ההרמיטאז' הממלכתי, כשהוא משתמש בצילום רציף של 96 דקות במצלמת סטדיקאם.

הסרט הוקרן בפסטיבל קאן 2002.

מספר ללא שם משוטט באזור ארמון החורף בסנקט פטרבורג. המספר מרמז כי הוא מת בתאונה נוראית ורוחו נסחפת בארמון. בכל חדר, הוא נתקל באנשים שונים מתקופות שונות בהיסטוריה בת 300 השנה של העיר. הוא מלווה ב"אירופאי", המרקיז דה קוסטין, תייר צרפתי בן המאה ה-19. הסרט משתמש בקיר הרביעי באופן נרחב, אך שוב ושוב נשבר מחדש. לעיתים המספר ודמויות שונות יוצרות אינטראקציה עם שחקנים אחרים אפילו בזמנים שונים.

הצילומים התקיימו באחר הצהריים של היום הקצר ביותר בשנה, בבוקר ה-23 בדצמבר 2001 במוזיאון ההרמיטאז' בסנקט פטרבורג.
== עלילת הסרט ==
ביום חורף, קבוצה קטנה של גברים ונשים מגיעים בכרכרה רתומה לסוס לכניסה הצדדית של ארמון החורף, לבושה בסגנון של תחילת המאה ה-19 כדי להשתתף בנשף בחסות הקיסר אלכסנדר הראשון. המספר (שנקודת מבטו היא תמיד בגוף ראשון) פוגש זר נוסף "האירופאי", שמלווה אותו בסיורו בחדרי הארמון. "האירופאי", דיפלומט צרפתי מהמאה ה-19 דיפלומט צרפתי שמתברר בתור המרקיז דה קוסטין, אינו חש אלא בוז לרוסים, דבר שהוא אומר למספר והוא לא מסוגל להעריך את היופי שסביבו. כל חדר בא לידי ביטוי בתקופה שונה של ההיסטוריה הרוסית, אבל התקופות הן לא בסדר כרונולוגי.

המספר עובר בחדר ובו פיוטר הגדול נראה מוטרד בחברת אחד הגנרלים שלו; תצוגה מרהיב של אופרות ומחזות בעידן של יקטרינה הגדולה, קהל מתאסף בפני הצאר ניקולאי. הוא מקבל בפניו משלחת פרסית המציגה בפניו התנצלות רשמית של השאה על מותו של השגריר אלכסנדר גריבוידוב בשנת 1829; חיי המשפחה האידיליים של הצאר ניקולאי השני; את טקס החלפת משמרות הגדודים של המשמר הקיסרי; אנשים מסיירים בארמון בהווה, מלווים במנהל המוזיאון, הלוחש בדבר הצורך לבצע תיקונים בתקופת שלטונו של יוסיף סטלין; תושב לנינגרד מכין לעצמו ארון במהלך המצור על העיר במהלך מלחמת העולם השנייה.

נשף גדול הבא, ובו מושמעת מוזיקה מאת מיכאיל גלינקה, עם משתתפים רבים ותזמורת מלאה בניצוחו של ואלרי גרגייב. קוסטין מספר למספר שהוא שייך כאן, לעולם של שנת 1913 היכן שהכול עדיין יפה ואלגנטי והוא לא רוצה ללכת רחוק יותר. המספר הולך לאחור דרך המסדרון ורואה אנשים רבים בפרקי זמן שונים שיוצאים מהבניין יחד. בעודו צופה בהם, המספר בשקט נפרד מהתהלוכה, עוזב את הבניין דרך דלת צדדית ומשקיף על האוקיינוס האינסופי.

== צוות השחקנים ==
* אלכסנדר סוקורוב – הקריין
* סרגיי דונצוב (סרגיי דריידן) – האירופאי (המרקיז דה קוסטין)
* מריה קוזנצובה – יקטרינה הגדולה
* מקסים סרגייב – פיוטר הגדול
* אנה אלכסאחינה – אלכסנדרה פיודורובנה
* ולדימיר בראנוב – ניקולאי השני

== קישורים חיצוניים ==

* 

===ביקורות===
*[http://uri.mitkadem.co.il/films/russianark.html תיבה רוסית - ביקורת קולנוע] 
*[http://www.fisheye.co.il/russian_ark/ תיבה רוסית] באתר עין הדג

==הערות שוליים==

קטגוריה:סרטי 2002
קטגוריה:סרטים גרמניים
קטגוריה:סרטים בפרסית
קטגוריה:סרטים ברוסית
קטגוריה:סרטים רוסיים
קטגוריה:האימפריה הרוסית בתרבות
קטגוריה:סנקט פטרבורג בקולנוע
קטגוריה:לנפילם
קטגוריה:סרטים בשוט אחד
וגאס (קניון)

וגאס קשירסקויה שוסה (ברוסית: Vegas Каширское шоссе) הוא אחד הקניונים הגדולים באירופה הנמצא בצומת של כביש קשירסקויה וכביש הטבעת של מוסקבה.

"Vegas" הוא מתחם הקמעונאות ובידור עם שטח כולל כולל של 480,000 מ"ר, הכולל 134,731 מ"ר של שטח ייעודי לקמעונאות.

בקניון נמצאת שדרת כוכבים שבה ידוענים כמו: רוברט דה נירו, מילה יובוביץ', קרלוס סנטנה, מובי, גלוריה גיינור, ג'ון קיוזאק, הצנחן המפורסם פליקס באומגרטנר, אנטוניו בנדרס, דונלד טראמפ, בראדלי קופר השאירו את שמם.

==קישורים חיצוניים==

* 

קטגוריה:מוסקבה: מרכזי קניות
קרב רדינג (871)

קרב רדינג (באנגלית: Battle of Reading) נערך ב-4 בינואר 871 ברדינג המשתייכת בימינו למחוז האנגלי של ברקשייר. קרב זה היה חלק מסדרת קרבות שנערכו במסגרת פלישת הוויקינגים הדנים לאי הבריטי, בפיקודם של בגסק והאלפדן רגנרסון, כנגד האנגלו-סקסונים של ממלכת וסקס, הממלכה האחרונה אשר עדיין לא נכבשה על ידם. הקרב והמערכה כולה מתוארים בכרוניקה האנגלו-סקסונית, ובתיעוד זה מופיע האזכור הכתוב המוקדם ביותר של רדינג.

בסוף שנת 870 יצאו הדנים מבסיסם במזרח אנגליה, הפליגו דרומה לאורך חופו המזרחי של האי הבריטי ונכנסו אל תוך התמזה. לאחר שהפליגו במעלה הנהר, תקפו הדנים בהפתעה את העיירה רדינג, כבשו אותה והקימו בסיס מבוצר, אשר היה מוגן משני צדדיו על ידי נהרות התמזה והקנט ועל ידי סוללות עפר מצידו המערבי. שלושה ימים לאחר הגעתם, נעה קבוצת דנים לעבר הכפר אנגלפילד, שם המתין להם כוח אנגלו-סקסוני מקומי בפיקודו של אתלוולף, רוזן מחוז ברקשייר מטעם ממלכת וסקס. בקרב שנערך במקום נהרגו מרבית הדנים והנותרים נמלטו בחזרה לרדינג.

ארבעה ימים לאחר הקרב באנגלפילד, הצטרף המלך אתלרד עם צבאו לאתלוולף, יחד עם אחיו אלפרד (אשר כונה לימים אלפרד הגדול), והכוח המאוחד צעד לעבר רדינג. הייתה זו ההתנסות הראשונה בקרב עבור אתלרד ואלפרד, והדנים היו ידועים בשימוש בטקטיקה הגנתית של ביצורים במטרה לגבות מחיר כבד מכל ניסיון לעקור אותם מעמדתם. ההסתערות הראשונה הפתיעה את הדנים, כאשר לוחמיהם אשר שהו מחוץ למבצר חוסלו או נהדפו לעבר שעריו. כאשר קרבה הלחימה אל המבצר, נפתח השער שבין סוללות העפר, הדנים הסתערו מתוכו והחל קרב אכזרי ועקוב מדם שאילץ את האנגלו-סקסונים לסגת. בין ההרוגים הרבים, משני הצדדים, היה גם אתלוולף, המפקד המנוסה ביותר שעמד לרשות הצבא האנגלו-סקסוני. הקרב המוצלח אפשר לדנים להמשיך בתוכניתם להתקדם אל תוך וסקס.

לאחר התבוסה ברדינג ארגנו אתלרד ואלפרד מחדש את צבאם וב-8 בינואר נחלו ניצחון בקרב אשדון. כתוצאה מכך נסוגו הדנים פעם נוספת בחזרה לרדינג, אך ב-22 בינואר הובסו האנגלו-סקסונים בקרב בסינג וב-22 במרץ בקרב מרטון. באפריל 871 מת אתלרד ואלפרד ירש את כסאו. לאחר קרב וילטון במאי 871 הגיע אלפרד להסכם עם הדנים ושילם להם כופר. בהתאם לתנאי ההסכם עזבו הדנים את רדינג עד סוף אותה שנה, אז הקימו בסיס בלונדון שבממלכת מרסיה כדי לבלות בו את החורף, ומרבית תקופת שלטונו בת 28 השנים של אלפרד הוקדשה להתמודדות מולם.

== לקריאה נוספת ==
<div style="direction: ltr;">
*Longmate, Norman. [https://books.google.co.il/books?id=p_KDtOoeoZMC&pg=PT640&dq=Battle+of+Reading+871&hl=iw&sa=X&ved=0ahUKEwi3mceRjc3YAhWRy6QKHb3gC5cQ6AEIQjAE#v=onepage&q=Battle%20of%20Reading%20871&f=false Defending The Island: From Caesar to the Armada]. Random House, 2011. 
*Merkle, Benjamin R. [https://books.google.co.il/books?id=md_ihJl-1FUC&dq=the+white+horse+king+the+life+of+alfred+the+great&hl=iw&source=gbs_navlinks_s The White Horse King: The Life of Alfred the Great]. Thomas Nelson, 2009. 
</div>

== קישורים חיצוניים ==
<div style="direction: ltr;">
*Charles Plummer (1911). "[https://en.wikisource.org/wiki/1911_Encyclop%C3%A6dia_Britannica/Alfred_the_Great Alfred the Great]". In Chisholm, Hugh. Encyclopædia Britannica. 1 (11th ed.). Cambridge University Press
</div>

== הערות שוליים ==

רדינג
קטגוריה:אנגליה האנגלו-סקסונית
קטגוריה:ויקינגים
פורד ZX2

פורד ZX2 (באנגלית: Ford ZX2) היא מכונית ספורט בתצורת קופה, 2 דלתות אשר יוצרה על ידי פורד בין השנים 1997–2003, בארצות הברית, ובין השנים 1998–2000 בקנדה ובמקסיקו. 

דגם "פורד ZX2" התבסס על "פורד אסקורט", דור שלישי, אשר יוצר בצפון אמריקה.

תאוצת דגם "פורד ZX2" בין 0 - 60 מייל (96.56 ק"מ) היא 7.4 שניות.

==דגמים==
* ZX2
* ZX2 S/R (יוצרו 2,100 יחידות)

==תמונות ==
<gallery mode="packed" heights="90">
קובץ:98-02 Ford ZX2.jpg | "פורד ZX2"
קובץ:Escort zx2.jpg | "פורד ZX2"
קובץ:Escort ZX2.JPG| "פורד ZX2"
קובץ:1998-02 Ford ZX2.jpg | "פורד ZX2", שנת 1998
קובץ:Ford ZX2.JPG | "פורד ZX2"
קובץ:Ford ZX-2.jpg | "פורד ZX2"
קובץ:2003 Ford ZX2.jpg | "פורד ZX2", שנת 2003
קובץ:2003 Ford ZX2 rear.jpg | "פורד ZX2", שנת 2003
קובץ:ZX2.jpg | "פורד ZX2"
</gallery>

==ראו גם==
* פורד
==קישורים חיצוניים==
* 

==הערות שוליים==

קטגוריה:דגמי מכוניות שהושקו ב-1997
קטגוריה:מכוניות קופה
ZX2
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב המיוצרים בקנדה
סטגוזאוריים

סטגוזאוריים (שם מדעי: Stegosauridae) היא משפחה של דינוזאורים אוכלי-צמחים בעלי אגן דמוי עוף שהתקיימה מתקופת היורה תיכון שבתור היוּרה ועד הקרטיקון התחתון שבתור הקרטיקון.

לבני משפחה זו היו לוחיות עצם גדולות על גופם, אשר שימשו כנראה כמווסתי חום גוף. בקצה זנבם היו זוג זיזים דוקרניים איתם הם נפנפו כאזהרה לעבר טורפים אפשריים, וככל הנראה שימשו גם ככלי נשק להתגוננות מפני טורפים. מוחם היה קטן מאוד והם נעו לאטם. הם אכלו אך ורק צמחים שצמחו קרוב לאדמה.

==סוגים==
* ציאלינגוזאורוס (Chialingosaurus)
* ג'יאנגונוזאורוס (Jiangjunosaurus)
* קנטרוזאורוס (Kentrosaurus)
* לוריקטוזאורוס (Loricatosaurus)
* טואוג'יאנגוזאורוס (Tuojiangosaurus)
* דסנתרורוס (Dacentrurus)
* מירגאיה (Miragaia)
* אלקובזאורוס (Alcovasaurus)
* הספרוזאורוס (Hesperosaurus)
* לקסוביזאורוס (Lexovisaurus)
* פרנתודון (Paranthodon)
* סטגוזאורוס (Stegosaurus)
* ווארוזאורוס (Wuerhosaurus)
* יינגשאנוזאורוס (Yingshanosaurus)

== קישורים חיצוניים ==

*
פורד אסקורט (סין)

פורד אסקורט (סין) (באנגלית: Ford Escort (China)) היא מכונית משפחתית, מתוצרת יצרנית הרכב הסינית Changan Automobile (שם מלא:" "Changan Automobile (Group) Co., Ltd", בסינית: 重庆长安汽车股份有限公司)) בשותפות עם Changan Ford Automobile Co., Ltd, חברת בת של קונצרן הרכב פורד, (Ford Motor Company), אשר מיוצרת משנת 2015 במחוז צ'ונגצ'ינג שבסין.

==דגמים ורמות גימור==

* 15L MT Comfort - (מחיר הדגם ב-30 בדצמבר 2014 עמד על 96,800 יואן)
* 1.5L AT Comfort - (מחיר הדגם ב-30 בדצמבר 2014 עמד על 107,800 יואן)
* 1.5L MT Fashion - (מחיר הדגם ב-30 בדצמבר 2014 עמד על 107,800 יואן)
* 1.5L AT Fashion - (מחיר הדגם ב-30 בדצמבר 2014 עמד על 119,800 יואן)

==מפרט טכני==

* 4 דלתות.
* 5 נוסעים.
* צמיגים: קדמיים 195/65 R15, אחוריים 205/55 R16
* מתלה קדמי: "MacPherson struts" (תמוכת מקפרסון).
* השעיה אחורית (Suspension Rear): זרוע נגררת (Trailing arm)
* מערכת נגד גנבת מנוע (Engine Anti-theft System) 
* מערכת שמע הכוללת: Radio, MP3, USB, AUX-IN, CD Player
* מערכות בטיחות ABS+EBD
* מערכת נעילה מרכזית.
* פנסי ערפל קדמיים.
* כריות אוויר קדמיות כפולות (Dual Front Airbags)
* כריות אוויר קדמיות-צדדיות (Dual Front Side Airbags)
* כריות אוויר - וילון צד (Side Curtain Airbags) (בדגם "1.5L AT Fashion")
* גיבוי מכ"ם (Back-up Radar)
* מפתח שלט רחוק (Remote Key)
* תאוצת דגם "פורד אסקורט (סין) בין 0 - 100 קמ"ש היא 12.2 שניות

==תמונות ==
<gallery mode="packed" heights="120">
קובץ:Ford Escort CN 001 China 2015-04-14.jpg | "פורד אסקורט (סין)" 
קובץ:Ford Escort CN 002 China 2015-04-14.jpg | "פורד אסקורט (סין)" 
קובץ:Ford Escort CN China 2015-04-10.jpg | "פורד אסקורט (סין)" 
קובץ:Ford Escort CN 01 -- Auto China -- 2014-04-23.jpg| "פורד אסקורט (סין)" 
קובץ:Ford Escort CN 03 -- Auto China -- 2014-04-23.jpg | "פורד אסקורט (סין)" 

</gallery>

==ראו גם==
* פורד אסקורט

==קישורים חיצוניים==

* 
* [https://vimeo.com/229219571 "פורד אסקורט (סין)"] (סרטון vimeo)

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:דגמי מכוניות שהושקו ב-2015
קטגוריה:מכוניות משפחתיות
אסקורט (סין)
קטגוריה:כלי רכב המיוצרים בסין
גרהרד שרדר (המפלגה הנוצרית-דמוקרטית הגרמנית)

גרהרד שרדר (בגרמנית: Gerhard Schröder; 11 בספטמבר 1910 – 31 בדצמבר 1989) היה פוליטיקאי גרמני. כיהן כשר הפנים של מערב גרמניה בשנים 1953–1961, כשר החוץ בשנים 1961–1966, וכשר ההגנה בשנים 1966–1969. בשנת 1968 נבחר למועמד המפלגה הנוצרית-דמוקרטית הגרמנית לתפקיד נשיא גרמניה, בגוברו על ריכרד פון וייצזקר, אולם הוא הפסיד בבחירות למשרת הנשיא לגוסטב היינמן.

==ביוגרפיה==
שרדר נולד במערב ממלכת פרוסיה. החל ללמוד משפטים באוניברסיטת קניגסברג, למד שני סמסטרים באוניברסיטת אדינבורו וסיים את לימודיו באוניברסיטת בון בשנת 1932. הוא עבר את המבחנים לאישור עבודה כעורך דין בגרמניה בשנים 1932 ו-1936. הוא קיבל דוקטורט בשנת 1934. במהלך לימודיו בבון הוא היה פעיל במפלגת העם הגרמנית השמרנית, אולם לאחר עליית הנאצים לשלטון הצטרף ב-1 באפריל 1933 למפלגה הנאצית. נטען ששרדר גם היה חבר האס אה, אולם שרדר הכחיש זאת וטען ששמו הועלה כמועמד לחברות אך מכיוון שלא הביע עניין בכך, נמחק מרשימת המבקשים להצטרף.

לאחר קבלת הדוקטורט עבד במכון קייזר וילהלם בברלין ולאחר מכן במשרד עורכי דין, הוסמך לעורך דין בשנת 1939 והתמחה בדיני מיסים. עזב את המפלגה הנאצית במאי 1941, בעת שנשא לאישה את בריג'ט לנדסברג שהייתה יהודיה למחצה, לאחר שקיבל רשות מיוחדת לכך. במהלך מלחמת העולם השנייה הוא שירת בצבא גרמניה. לאחר המלחמה הוא עבר כפקיד ממשלתי בנורדריין-וסטפאליה, בארגון מחדש של תעשיית המכרות והפלדה. בשנת 1949 הוא נבחר לבונדסטאג הראשון. 

בשנת 1953 התמנה לשר הפנים של מערב גרמניה. בשנת 1961 התמנה לשר החוץ. הוא תמך בקשירת קשרים עם העולם הערבי והתנגד לאספקת נשק לישראל. בשנת 1966 עבר לכהן כשר ההגנה. בעת ההמתנה למלחמת ששת הימים התנגד למשלוח מסכות גז ממחסני צבא גרמניה לישראל, בטענה שהצבא הגרמני זקוק להן.

במענה לביקורת על קשרים של בריטניה עם ממשלת גרמניה, בה מכהן שרדר בעל העבר הנאצי, נטען שהוא גורש מהמפלגה בגלל נישואיו לאישה ממוצא יהודי וכי לאחר מכן היה קשור לגורמים אנטי-נאציים. שרדר עצמו טען שהוא הצטרף למפלגה הנאצית כדי להתקדם ולא מסיבות אידאולוגיות, וכי לא היה פעיל במפלגה.

בנובמבר 1968 נבחר למועמד מפלגתו בבחירות לנשיא גרמניה, בגוברו על ריכרד פון וייצזקר, שהיה מועמדו המועדף של קנצלר גרמניה, קורט גאורג קיזינגר. בבחירות הפסיד שרדר לגוסטב היינמן שקיבל 49.4% מהקולות, לעומת 48.8% שקיבל שרדר.

לאחר מעבר מפלגתו לאופוזיציה כיהן שרדר כיו"ר ועדת החוץ של הבונדסטאג. בספטמבר 1971 ביקר בישראל והצהיר שהוא רוצה יחסים כלכליים בין המדינות ולא סיוע בנשק. עתירה לבג"ץ שהגיש גדעון ספירו בדרישה להעמיד את שרדר לדין נדחתה כ"טרדנות". הוא ביקר בישראל שוב בספטמבר 1974, בראש משלחת של ועדת החוץ של הבונדסטאג.

==קישורים חיצוניים==

==הערות שוליים==

קטגוריה:שרי הפנים הפדרליים של גרמניה
קטגוריה:שרי ההגנה של גרמניה
קטגוריה:שרי החוץ של גרמניה
קטגוריה:מקבלי עיטור מסדר ההצטיינות של הרפובליקה של איטליה
קטגוריה:גרמנים שנולדו ב-1910
קטגוריה:גרמנים שנפטרו ב-1989
צדקתך צדק

צדקתך צדק הוא כינוי לשלושה פסוקים הנאמרים מיד לאחר חזרת הש"ץ של מנחה של שבת. פסוקים אלו לקוחים מספר תהילים. הפסוקים הם: "צדקתך כהררי אל משפטיך תהום רבה, אדם ובהמה תושיע ה'", "וצדקתך אלהים עד מרום אשר עשית גדֹלות. אלהים מי כמוך", "צדקתך צדק לעולם ותורתך אמת".

פסוקים אלו מכונים גם "צו"ץ" בשל ראשי התיבות שיוצרות האותיות הראשונות של כל פסוק ("צדקתך","וצדקתך","צדקתך").

== טעם התקנה ==
שני טעמים נתנו לאמירת צדקתך בתפילת מנחה של שבת:

הראשון - בשעה זו של שבת נפטרו על פי המסורת יוסף, משה ודוד וכנגד פטירת שלושתם אומרים שלושה פסוקים של צידוק הדין.

השני - על פי המסורת, בכניסת שבת הרשעים מוּצאים מגיהנום ומוחזרים לשם בצאת השבת. כדי להצדיק את הדין על הרשעים שמוחזרים לגיהנום במוצאי השבת, אומרים את שלושת פסוקי הצדקת הדין.

== סדר אמירת הפסוקים ==
ביחס לסדר אמירת הפסוקים ישנם שני מנהגים:

לפי נוסח הספרדים, נוסח ספרד, התכלאל, נוסח רומניא, נוסח פרובאנס ונוסח קטלוניה אומרים אותם כפי הסדר שהובא לעיל (וכפי סדרם בתנ"ך).

לפי נוסח אשכנז ונוסח איטליה אומרים אותם בסדר הפוך מזה שהובא לעיל.

ר' אברהם בן נתן הירחי בספר המנהיג מציין שהספרדים בתקופתו אמרו את הפסוקים בסדר הפוך (כלומר כמו מנהג אשכנז של היום), והוא תמה על מנהגם ומציין שבצרפת ובפרובנס אומרים את הפסוקים לפי הסדר וכך לדעתו צריך להיות (ולמעשה כמו שהספרדים היום אומרים). יש כאן מקרה חריג של התהפכות המנהג בדורות האחרונים: הספרדים הם אלו שבעבר היו אומרים את הפסוקים בסדר הפוך ואילו יהודי צרפת, להם מסורת קרובה מאוד ליהודי אשכנז, היו אומרים אותם בסדר ישר. כיום דווקא האשכנזים (הממשיכים במידת מה את מסורת צרפת) אומרים את הפסוקים בסדר הפוך ואילו הספרדים אומרים אותם בסדר ישר.

כאשר שבת חלה ביום שבו אין אומרים תחנון אין אומרים פסוקים אלו, בשל זיקתם לאבל (כאמור לעיל), וימים בהם אין אומרים תחנון הם ימי שמחה. בראש השנה שחל בשבת, לדעת השולחן ערוך אומרים אותו, ואילו לפי הרמ"א לא אומרים.

== הערות שוליים ==

קטגוריה:תפילות שבת